Likumprojekts

**Grozījumi likumā "Par** **narkotisko un psihotropo vielu un zāļu likumīgās aprites kārtību"**

Izdarīt likumā "Par narkotisko un psihotropo vielu un zāļu likumīgās aprites kārtību" (Latvijas Republikas Saeimas un Ministru Kabineta Ziņotājs, 1996, 12. nr.; 1998, 15. nr.; 2000, 10. nr.; 2003, 15. nr.; 2006, 12. nr.; 2007, 12., 21. nr.; 2008, 16. nr.; Latvijas Vēstnesis, 2010, 183. nr.; 2012, 200. nr.; 2013, 213. nr.) šādus grozījumus:

1. Izteikt likuma nosaukumu šādā redakcijā:

"**Par narkotisko un psihotropo vielu un zāļu,   
kā arī prekursoru likumīgo apriti**".

2.  1. pantā:

izslēgt 3. punktā vārdus "ievedot no Latvijas teritorijas";

izteikt 13. punktu šādā redakcijā:

"13) **jauna psihoaktīva viela** – jauna narkotiska viela tīrā formā vai preparātā (satur vienu vai vairākas jaunas psihoaktīvas vielas), kas nav uzskaitīta atbilstoši 1961. gada 30. marta Vienotajai konvencijai par narkotiskajām vielām (grozīta ar 1972. gada protokolu) un var radīt veselības vai sociālos riskus, kuri ir līdzvērtīgi riskiem, ko rada vielas, kas uzskaitītas minētās konvencijas I, II vai IV sarakstā, vai arī jauna psihotropa viela tīrā formā vai preparātā, kas nav uzskaitīta atbilstoši 1971. gada 21. februāra Vienotajai konvencijai par psihotropajām vielām un var radīt veselības vai sociālos riskus, kuri ir līdzvērtīgi riskiem, ko rada vielas, kas uzskaitītas minētās konvencijas I, II, III vai IV sarakstā;";

papildināt pantu ar 14., 15. un 16. punktu šādā redakcijā:

"14) **prekursori (sarakstos iekļautās vielas)** – vielas, kuras var izmantot narkotisko vai psihotropo vielu nelegālai izgatavošanai un kuras atbilst Eiropas Parlamenta un Padomes 2004. gada 11. februāra regulas (EK) Nr. 273/2004 par narkotisko vielu prekursoriem (turpmāk – regula Nr. 273/2004) 2. panta "a" apakšpunktam un Padomes 2004. gada 22. decembra regulas (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm (turpmāk – regula Nr. 111/2005), 2. panta "a" apakšpunktam;

15) **prekursoru** **operators** – fiziskā vai juridiskā persona, kas atbilst regulas Nr. 273/2004 2. panta "d" apakšpunktam vai regulas Nr. 111/2005 2. panta "f " apakšpunktam;

16) **prekursoru lietotājs** –fiziskā vai juridiskā persona, kas atbilst regulas Nr. 273/2004 2. panta "h" apakšpunktam."

3. Izteikt 2. pantu šādā redakcijā:

"**2. pants.** Šā likuma mērķi ir:

1) noteikt narkotisko un psihotropo vielu un zāļu, kā arī prekursoru likumīgās aprites kārtību;

2) novērst narkotisko un psihotropo vielu un zāļu, kā arī prekursoru nokļūšanu nelegālajā apritē;

3) noteikt atbildību par šā likuma pārkāpumiem."

4. Papildināt I nodaļu ar 2.1pantu šādā redakcijā:

"**2.1pants.** Likums prekursoru jomā nosaka fizisko un juridisko personu darbību ar prekursoriem, ciktāl to nenosaka regula Nr. 273/2004, regula Nr. 111/2005, Komisijas 2015. gada 24. aprīļa deleģētā regula (ES) 2015/1011, ar kuru papildina Eiropas Parlamenta un Padomes regulu (EK) Nr. 273/2004 par narkotisko vielu prekursoriem un Padomes regulu (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Savienību un trešām valstīm, un ar kuru atceļ Komisijas regulu (EK) Nr. 1277/2005, un Komisijas 2015. gada 25. jūnija īstenošanas regula (ES) 2015/1013, ar ko paredz noteikumus attiecībā uz Eiropas Parlamenta un Padomes regulu (EK) Nr. 273/2004 par narkotisko vielu prekursoriem un Padomes regulu (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Savienību un trešām valstīm."

5. Izslēgt 3. panta otrās daļas piekto teikumu.

6. Papildināt III nodaļu ar 7.1 pantu šādā redakcijā:

"**7.1pants.** (1) Gadījumos, kad II un III sarakstā iekļautās vielas vai šo vielu atvasinājumi, izomēri, struktūranalogi, aktīvie metabolīti, esteri, ēteri un sāļi (ieskaitot izomēru, struktūranalogu, aktīvo metabolītu, esteru un ēteru sāļus) nepieciešami izmantošanai rūpniecībā (izņemot izmantošanu farmaceitiskiem mērķiem), persona saņem Zāļu valsts aģentūras atļauju šo vielu apritei.

(2) To II un III sarakstā iekļauto vielu vai vielu atvasinājumu, izomēru, struktūranalogu, aktīvo metabolītu, esteru, ēteru un sāļu (ieskaitot izomēru, struktūranalogu, aktīvo metabolītu, esteru un ēteru sāļus) sarakstu, kurus atļauts izmantot rūpniecībā (izņemot izmantošanu farmaceitiskiem mērķiem) saskaņā ar šā panta pirmo daļu, apstiprina Ministru kabinets.

(3) Ministru kabinets nosaka kārtību, kādā izsniedz, aptur un anulē šā panta pirmajā daļā minēto atļauju, kā arī prasības, kuru izpildi nodrošina atļaujas saņēmējs, saņemot, iepērkot, izlietojot, uzglabājot, uzskaitot un iznīcinot II un III sarakstā iekļautās vielas, kā arī šā panta otrajā daļā minētajā Ministru kabineta apstiprinātajā sarakstā iekļautās vielas."

7. Izteikt 17. pantu šādā redakcijā:

"**17. pants.** II un III sarakstā iekļauto vielu un šā likuma 7.1panta otrajā daļā minētajā sarakstā iekļauto vielu starptautiskajā tirdzniecībā drīkst iesaistīties tikai tās personas, kurām ir šā likuma 9. pantā minētā licence, bet gadījumos, kad minētās vielas ir paredzēts izmantot rūpniecībā (izņemot izmantošanu farmaceitiskiem mērķiem), to starptautiskajā tirdzniecībā (izņemot tranzītu) drīkst iesaistīties arī personas, kuras ir saņēmušas šā likuma 7.1panta pirmajā daļā minēto atļauju."

8. Papildināt V nodaļu ar 34.1pantu šādā redakcijā:

"**34.1pants.** Valsts policija veic atbilstošus pasākumus, lai novērstu II un III sarakstā iekļauto vielu un šo vielu atvasinājumu, izomēru, struktūranalogu, aktīvo metabolītu, esteru, ēteru un sāļu (ieskaitot izomēru, struktūranalogu, aktīvo metabolītu, esteru un ēteru sāļus) nonākšanu nelegālajā apritē."

9. Izteikt 35. pantu šādā redakcijā:

"**35. pants.** II un III sarakstā iekļautās vielas un šā likuma 7.1panta otrajā daļā minētajā sarakstā iekļautās vielas iepirkt profesionālai darbībai saskaņā ar šā likuma noteikumiem drīkst tikai no tādas personas, kurai izsniegta šā likuma 9. pantā minētā licence, bet gadījumos, kad minētās vielas ir paredzēts izmantot rūpniecībā (izņemot izmantošanu farmaceitiskiem mērķiem), tās var iepirkt arī no personas, kura ir saņēmusi šā likuma 7.1panta pirmajā daļā minēto atļauju."

10. Papildināt likumu ar VII1nodaļu šādā redakcijā:

"**VII1nodaļa**

**Prekursori un neklasificētās vielas**

**42.1pants.** (1) Zāļu valsts aģentūra pieņem lēmumu par:

1) speciālās atļaujas (licences) darbībām ar 1. kategorijas prekursoriem piešķiršanu, atteikumu to piešķirt, kā arī tās darbības apturēšanu vai anulēšanu;

2) personas reģistrāciju darbībām ar 2. kategorijas prekursoriem, reģistrācijas atteikumu, kā arī reģistrācijas apturēšanu vai anulēšanu.

(2) Šā panta pirmajā daļā minēto Zāļu valsts aģentūras lēmumu var apstrīdēt Veselības ministrijā, bet Veselības ministrijas lēmumu – pārsūdzēt tiesā saskaņā ar Administratīvā procesa likumu.

(3) Šā panta pirmajā daļā minētā lēmuma apstrīdēšana un šā panta otrajā daļā minētā lēmuma pārsūdzēšana neaptur attiecīgā lēmuma izpildi.

(4) Prekursoru operatoru un prekursoru lietotāju reģistrēšanas un licencēšanas kārtību, prasības prekursoru uzglabāšanai, kā arī kārtību, kādā aptur un anulē speciālo atļauju (licenci) vai reģistrāciju, nosaka Ministru kabinets.

**42.2 pants.** (1) Prekursoru operators:

1) norāda eksporta atļaujas numuru visos attiecīgajos muitas dokumentos (eksporta un importa deklarācijās);

2) nodrošina to, ka, prekursorus transportējot, eksporta un importa atļaujas kopijas tiek pievienotas kravai un iesniegtas muitas punktā;

3) reizi ceturksnī iesniedz Zāļu valsts aģentūrai informāciju par saviem darījumiem ar prekursoriem;

4) izdod iekšējās kārtības noteikumus par prekursoru apriti, nosakot tajos personu, kas atbildīga par prekursoru aprites uzraudzību;

(2) Ministru kabinets nosaka kārtību, kādā prekursoru operators sniedz Zāļu valsts aģentūrai informāciju par saviem darījumiem ar prekursoriem, kā arī sniedzamās informācijas saturu.

**42.3 pants.** (1) Zāļu valsts aģentūra:

1) sagatavo un iesniedz ANO Starptautiskajai narkotiku kontroles padomei ziņojumus par tādiem darījumiem, sūtījumiem vai darbībām, kuru rezultātā prekursorus varētu novirzīt nelegālā apritē;

2) reizi gadā sagatavo un iesniedz Eiropas Komisijai ziņojumu par konfiscētiem un aizturētiem prekursoriem.

(2) Veselības inspekcija:

1) uzrauga un kontrolē fizisko un juridisko personu darbības ar prekursoriem;

2) izvērtē prekursoru izplatīšanas atbilstību prekursoru jomu regulējošo normatīvo aktu prasībām;

3) ja nepieciešams, saskaņā ar prekursoru jomu regulējošiem normatīvajiem aktiem aptur prekursoru izplatīšanu vai fiziskās vai juridiskās personas komercdarbību līdz apstākļu galīgai noskaidrošanai;

4) veic regulas Nr. 273/2004 10. pantā un regulas Nr. 111/2005 26. panta 2. un 3. punktā minētās kompetentās institūcijas funkcijas.

(3) Valsts ieņēmumu dienests:

1) izmantotās importa un eksporta atļaujas nosūta Zāļu valsts aģentūrai;

2) sniedz Zāļu valsts aģentūrai informāciju par prekursoru importu un eksportu, kā arī sagatavo ceturkšņa pārskatus par konfiscētiem un aizturētiem prekursoriem (norādot gadījumu skaitu un vietu) un līdz nākamā mēneša 20. datumam iesniedz tos Zāļu valsts aģentūrā;

3) veic regulas Nr. 273/2004 10. pantā un regulas Nr. 111/2005 26. panta 2., 3., 3.a un 3.b punktā minētās kompetentās institūcijas funkcijas;

4) nekavējoties sniedz ANO Starptautiskajai narkotiku kontroles padomei ziņojumus par aizturētiem prekursoru un neklasificēto vielu sūtījumiem.

(4) Valsts policija:

1) veic regulas Nr. 273/2004 10. pantā un regulas Nr. 111/2005 26. panta 2., 3. un 3.b punktā minētās kompetentās institūcijas funkcijas;

2) sagatavo ceturkšņa pārskatus par konfiscētiem un aizturētiem prekursoriem (norādot gadījumu skaitu un vietu) un līdz nākamā mēneša 20. datumam iesniedz tos Zāļu valsts aģentūrā;

3) nekavējoties sniedz ANO Starptautiskajai narkotiku kontroles padomei ziņojumus par aizturētiem prekursoriem un neklasificētām vielām.

**42.4 pants.**(1) Zāļu valsts aģentūra saskaņā ar regulas Nr. 111/2005 26. panta 3.b punktu un regulas Nr. 273/2004 9. panta 3. punktu veido un uztur Latvijā kontrolējamo neklasificēto vielu (vielas, kas atbilst regulas Nr. 273/2004 2. panta "b" apakšpunktam) sarakstu, kā arī publicē to tīmekļvietnē www.zva.gov.lv. Latvijā kontrolējamo neklasificēto vielu saraksts sastāv no A daļas un B daļas.

(2) Latvijas teritorijā ir aizliegts ievest vielas, kas iekļautas Latvijā kontrolējamo neklasificēto vielu saraksta B daļā. Ja Valsts ieņēmumu dienests, veicot muitas kontroles pasākumus, konstatē vielu, kas iekļauta Latvijā kontrolējamo neklasificēto vielu saraksta B daļā, to konfiscē un iznīcina atbilstoši normatīvajiem aktiem par muitas lietām.

(3) Latvijas teritorijā ir aizliegts ievest vielas, kas iekļautas Latvijā kontrolējamo neklasificēto vielu saraksta A daļā un par kurām ir pamats uzskatīt, ka to izmantošanas mērķis ir izgatavot narkotiskās vai psihotropās vielas. Ja Valsts ieņēmumu dienests, veicot muitas kontroles pasākumus konkrētam sūtījumam, pamatojoties uz tiesībaizsardzības iestāžu vai citu par narkotisko vai psihotropo vielu uzraudzību vai kontroli atbildīgo iestāžu saņemto informāciju, konstatē vielu, kas iekļauta Latvijā kontrolējamo neklasificēto vielu saraksta A daļā, un ir pamats uzskatīt, ka tās izmantošanas mērķis ir narkotisko vai psihotropo vielu izgatavošana, to konfiscē un iznīcina atbilstoši normatīvajiem aktiem par muitas lietām.

(4) Ministru kabinets nosaka Latvijā kontrolējamo neklasificēto vielu aprites kārtību, kārtību, kādā Zāļu valsts aģentūrai sniedzama informācija par darījumiem ar neklasificētām vielām, kā arī sniedzamās informācijas saturu."

11. Papildināt pārejas noteikumus ar 3. punktu šādā redakcijā:

"3. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2019. gada 30. maijam ir spēkā Ministru kabineta 2010. gada 21. decembra noteikumi Nr. 1142 "Operatoru reģistrēšanas un licencēšanas kārtība", ciktāl tie nav pretrunā ar šo likumu. Ministru kabinets līdz 2019. gada 31. maijam izdod:

1) šā likuma 7.1panta otrajā un trešajā daļā paredzētos noteikumus;

2) šā likuma 42.1panta ceturtajā daļā un 42.2panta otrajā daļā paredzētos noteikumus;

3) šā likuma 42.4panta ceturtajā daļā paredzētos noteikumus."

12. Papildināt likumu ar informatīvu atsauci uz Eiropas Savienības direktīvu šādā redakcijā:

"**Informatīva atsauce uz Eiropas Savienības direktīv****u**

Likumā iekļautas tiesību normas, kas izriet no Eiropas Parlamenta un Padomes 2017. gada 15. novembra direktīvas (ES) 2017/2103, ar ko groza Padomes Pamatlēmumu 2004/757/TI, lai narkotiskās vielas definīcijā iekļautu jaunas psihoaktīvas vielas, un atceļ Padomes Lēmumu 2005/387/TI."

Veselības ministre

Anda Čakša